kalixlouiis/myanmar-wikipedia-corpus huggingface dataset:
(ဈ) ထိုဇနီးမောင်နှံတို့သည် “ဆားမပါ အချဉ်မပါ ဂျင်းစိမ်း မိတ်သလင်တို့ဖြင့် ဆုပ်နယ် ထုံမွှမ်းထားခြင်း မရှိသဖြင့် ညှီစော်နံ သော ဤအသားဖြင့် မည်သို့ပြုအံ့နည်း” ရှုတ်ချ၍ စားကြသည်မဟုတ်၊ မရှုတ်ချမူ၍ စားကြသကဲ့သို့ မြင်းစာနွားစာပမာ ကြမ်းတမ်း၍ အရသာကင်းမဲ့သော ဤဆွမ်းဘောဇဉ်ဖြင့် မည်သို့ပြုအံ့နည်း ခွေးစားကျင်းထဲသို့ ထည့်လိုက်ကြ၊ ကျီး, ခွေးများ ကျွေးလိုက်ကြ”ဟု ဆွမ်းဘောဇဉ်နှင့် ဆွမ်းဒါယကာကို မရှုတ်ချမူ၍ သုံးဆောင်ရမည်။
(ည) ထိုဇနီးမောင်နှံတို့သည် “ဤကား သင့်အတွက် ဤကား ငါ့အတွက်”ဟု အချင်းချင်း မထီလေးစားမပြုမူ၍ ညီညီ ညွတ်ညွတ် သုံးဆောင်ကြသကဲ့သို့ သီလဝန် သီတင်းသုံး ဖော်များနှင့် ညီညီညွတ်ညွတ် သုံးဆောင်ရမည်။
(သံ၊ဋ္ဌ၊၂၊၉၆-၉၉။
) ဆိုခဲ့သည့် အတိုင်း ကဗဠီကာရာဟာရကို မှီဝဲစားသုံးသူ ယောဂီအား ရသတဏှာမှ စိတ်သည် တွန့်ဆုတ်၏၊ စားတိုင်း စားတိုင်း ဒုက္ခမှ လွတ်မြောက်လိုသော စိတ်ဖြင့်သာ သုံးဆောင်ရ၏။
) ကိုးကား Category:သံယုတ္တနိကာယ် ကဏ္ဍ:ဗုဒ္ဓဘာသာ ဝေါဟာရများ Category:ဝိပဿနာ။
-သံ၊၁၊၃၂၅-၇။
သံ၊မြန်၊၁၊၃၁၁-၄။
သံ၊ဋ္ဌ၊၂၊၁၀၅-၆။
သံ၊ဋီ၊၂၊၁၁၅-၆။
-သံယုတ္တနိကာယ၊ နိဒါနဝဂ္ဂသံယုတ္တ၊ ၁-နိဒါနသံယုတ္တ၊ ၇-မဟာဝဂ္ဂ၊ စတုတ္ထသုတ်။
ကဗဠီကာရာဟာရ, ဖဿာဟာရ, ဝိညာဏာဟာရ, မနောသဉ္စေတနာဟာရ ဟူသော အာဟာရတို့သည် ဖြစ်ပြီးသတ္တဝါတို့၏ တည်ခြင်းငှာ၊ ဖြစ်ဆဲသတ္တဝါတို့ကို ချီးမြှောက်ထောက်ပံ့ခြင်းငှာ ဆောင်တတ်သော သဘောတရားလေးမျိုးတို့ဖြစ်ကြောင်း၊ ထိုအာဟာရလေးမျိုးတို့တွင် တစ်မျိုးမျိုး၌ တပ်စွန်းမှု “ရာဂ” နှစ်သက်မှု “နန္ဒီ” တက်မက်မှု “တဏှာ”တို့ ရှိနေလျှင် စိုးရိမ်ပူဆွေးမှု, ပြင်းစွာပင်ပန်းမှုများရှိပုံ၊ ရာဂ, နန္ဒီ, တဏှာတို့ မရှိလျှင် စိုးရိမ်ပူဆွေးမှု ပြင်းစွာပင်ပန်းမှု မရှိတော့ပုံကို အကျယ်ဟောတော်မူသည့်သုတ်။
-သံ၊၁၊၃၂၇-၉။
သံ၊မြန်၊၁၊၃၁၄-၆။
သံ၊ဋ္ဌ၊၂၊၁၀၆-၁၁၀။
သံ၊ဋီ၊၂၊၁၁၆-၁၁၉။
-သံယုတ္တနိကာယ၊ နိဒါနဝဂ္ဂသံယုတ္တ၊ ၁-နိဒါနသံယုတ္တ၊ ၇-မဟာဝဂ္ဂ၊ ပဉ္စမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ဘုရားမဖြစ်မီ အလောင်းတော်ဘဝ၌ ဇရာ-မရဏဟူသော ဆင်းရဲခြင်း အကြောင်းကို ကြံစည်ရာက ဇာတိမှ ဝိညာဏအထိ အနုလောမ ပဋိစ္စသမုပ္ပါဒဓမ္မတို့၏ ကြောင်းကျိုး ဝိညာဏ၏အကြောင်းသည် နာမ်ရုပ်ဖြစ်ပုံ, နာမ်ရုပ်၏အကြောင်းသည် သဠာယတနဖြစ်ပုံမှ ဆင်းရဲအစုဖြစ်ပုံအထိ အနုလောမ ပဋိစ္စသမုပ္ပါဒဓမ္မတို့၏ ကြောင်းကျိုးဆက်၍ ဖြစ်နေပုံကို လည်းကောင်း ဇာတိချုပ်ခြင်းကြောင့် ဇရာ မရဏချုပ်ပုံမှစ၍ နာမ်ရုပ်ချုပ်ခြင်းကြောင့် ဝိညာဏ်ချုပ်ပုံ အစုံအဆန် ပဋိလောမ ပဋိစ္စသမုပ္ပါဒဓမ္မတို့ကိုလည်းကောင်း ရှေးကမကြားဖူးသော ပဋိစ္စသမုပ္ပါဒဓမ္မတို့၌ ဉာဏ် မျက်စိ အသိဉာဏ် ပညာဝိဇ္ဇာ အလင်းရောင်ဖြစ်ပုံ တောအုပ်အတွင်း လမ်းဟောင်း ဖြင့်သွားသောယောက်ျား၏ ရှေးဟောင်း မင်းနေပြည် မြို့တော်ဟောင်းကို တွေ့မြင်ပုံ၊ မြို့တော်အသစ် ပြန်လည်တည်ဆောက်ပုံ ဥပမာကိုလည်းကောင်း အဋ္ဌင်္ဂိက အရိယာ မဂ္ဂင် ရှစ်ပါးသည် ရှေးဘုရားရှင်တို့ ကြွသွားတော်မူခဲ့သော လမ်းဟောင်း လမ်းမှန်ဖြစ်ပုံ၊ ထိုလမ်းကြောင်း အတိုင်းသွားလျှင် ပဋိစ္စသမုပ္ပါဒဓမ္မတို့နှင့် နိဗ္ဗာန်ကို သိမြင်နိုင်ပုံ၊ အဋ္ဌင်္ဂိကအရိယာ မဂ်တည်းဟူသော အကျင့်မြတ်ကို သိနိုင်ရန် ပရိသတ်လေးပါးတို့အား ဟောကြားတော်မူပုံကို အကျယ်အားဖြင့် ရဟန်းတို့အား ဘုရားရှင် ဟောတော်မူသည့်သုတ်။
အဋ္ဌကထာ, ဋီကာတို့၌ ဤသုတ်တော်လာဓမ္မတို့နှင့် ဆက်စပ်၍ မှတ်သားဖွယ်များကို ဖွင့်ဆိုထားပါသည်။
-သံ၊၁၊၃၃၄-၆။
သံ၊မြန်၊၁၊၃၂၀-၅။
သံ၊ဋ္ဌ၊၂၊၁၁၂-၃။
သံ၊ဋီ၊၂၊၁၂၁။
-သံယုတ္တနိကာယ၊ နိဒါနဝဂ္ဂသံယုတ္တ၊ ၁-နိဒါနသံယုတ္တ၊ ၇-မဟာဝဂ္ဂ၊ သတ္တမသုတ်။
အရှင်သာရိပုတ္တရာထေရ်နှင့် အရှင်မဟာကောဋ္ဌိကထေရ်တို့ ကာသိနိုင်ငံ ဗာရာဏသီမြို့တော်အနီး ဣသိပတနမိဂဒါယ၌ သီတင်းသုံးတော်မူစဉ် အရှင်မဟာကောဋ္ဌိကထေရ်သည် တိတ္ထိယတို့မေးသကဲ့သို့ ဇာတိမှပြန်၍ ဝိညာဏ် အထိ အရှင်သာရိပုတ္တရာထေရ်အား မေးလျှောက်ရာ “နာမ် ရုပ်ဟူသော အကြောင်းကြောင့် ဝိညာဏ်ဖြစ်၏။
ဝိညာဏ်ကြောင့် နာမ်ရုပ်ဖြစ်၏”ဟု ဖြေဆိုတော်မူရာ၌ အရှင်သာရိပုတ္တရာထေရ်က ကျူးစည်းနှစ်စည်း ဥပမာဖြင့် “နာမ်ရုပ်ကြောင့် ဝိညာဏ်ဖြစ်၏။
ဝိညာဏ်ကြောင့် နာမ် ရုပ် ဖြစ်၏။
နာမ် ရုပ် ချုပ်ခြင်းကြောင့် ဝိညာဏ်ချုပ်၏။
ဝိညာဏ်ချုပ်ခြင်းကြောင့် နာမ် ရုပ်ချုပ်၏။
နာမ်ရုပ်ချုပ်ခြင်းကြောင့် သဠာယတန ချုပ်၏။
ဆင်းရဲအစု အားလုံးချုပ်၏” ဟု ဖြေကြားတော်မူပါသည်။
အရှင်မဟာကောဋ္ဌိကထေရ်က အရှင်သာရိပုတ္တရာ၏ ဒေသနာကို ချီးကျူးတော်မူပြီး (၃၆)မျိုးသောဝတ္ထုတို့ဖြင့် အနမောဒနာပြုပုံ “ဓမ္မကထိကရဟန်း” ဓမ္မာနုဓမ္မပဋိပန္န ရဟန်းတော်, ဒိဋ္ဌဓမ္မနိဗ္ဗာနပတ္တ ရဟန်းတော်,တို့ ခေါ်ဆိုထိုက်ပုံကို လျှောက်ထားသည့်သုတ်။
အဋ္ဌကထာ, ဋီကာတို့၌ အရှင်မဟာကောဋ္ဌိကထေရ် မေးခွန်းများ မေးလျှောက်ခြင့်နှင့်တကွ သိသင့်သိထိုက်သောပုဒ်များကို ဖွင့်ပြထားပါသည်။
-သံ၊၁၊၃၃၆-၉။
သံ၊မြန်၊၁၊၃၂၂-၅။
သံ၊ဋ္ဌ၊၂၊၁၁၃-၄။
သံ၊ဋီ၊၂၊၁၂၂။
-သံယုတ္တနိကာယ၊ နိဒါနဝဂ္ဂသံယုတ္တ၊ ၁-နိဒါနသံယုတ္တ၊ ၇-မဟာဝဂ္ဂ၊ အဋ္ဌမသုတ်။
အရှင်မုသိလ, အရှင်ပဝိဋ္ဌ, အရှင်နာရဒ, အရှင်အာနန္ဒာတို့ ဝံသတိုင်း ကောသမ္ဗီမြို့ ဃောသိတာရုံကျောင်းတော်၌ သီတင်းသုံးနေတော်မူစဉ် အရှင်ပဝိဋ္ဌထေရ်က ရဟန္တာ အရှင်မုသိလထေရ်နှင့် အနာဂါမ် အရှင်နာရဒထေရ်တို့ကို “သဒ္ဓါ, ရုစိ, အနုဿဝ, အာကာရပရိဝိတက္က, ဒိဋ္ဌိနိဇ္ဈာနက္ခန္တိ-ဟူသော အကြောင်းတို့မှတပါး ဇာတိ ဖြစ်သောကြောင့် ဇရာ မရဏ ဖြစ်၏-ဟု တစ်ပါးစီ တစ်ပါးစီသော အနုလောမ ပဋိစ္စသမုပ္ပါဒကို သိသောဉာဏ်, ဇာတိချုပ်ခြင်းကြောင့် ဇရာ မရဏ ချုပ်၏-ဟု တစ်ပါး စီ တစ်ပါးစီသော ပဋိလောမ ပဋိစ္စသမုပ္ပါဒကို သိသောဉာဏ်, ခန္ဓာငါးပါးဟူသော ဘဝ ချုပ်ခြင်းသည် နိဗ္ဗာန်တည်း-ဟု သိသောဉာဏ် ရှိပါသလော”ဟု မေးလျှောက်ရာ အရှင်မြတ်များက “သိ၏”ဟု ဖြေဆိုကြပုံ၊ အရှင်သည် အာသဝေါကင်းကွာ ရဟန္တာ ပုဂ္ဂိုလ်ဖြစ်ပါသလော-ဟု မေးလျှောက်ရာ အရှင်မုသိလက ဆိတ်ဆိတ်နေပုံ၊ အရှင်နာရဒက ရဟန္တာ မဟုတ်ပုံ၊ ရဟန္တာမဟုတ်သော်လည်း “ဘဝနိရောဓသည် နိဗ္ဗာန် ဖြစ်သည်ဟု သိနိုင်ပုံကို တောလမ်းခရီးရှိ ရေတွင်းဥပမာဖြင့် ဖြေရှင်းပုံကို အရှင်အာနန္ဒာက အရှင်ပဝိဋ္ဌအား အရှင်နာရဒကို အဘယ်သို့ ဆိုလိုသနည်း-ဟု မေးလျှောက်ရာ အရှင်ပဝိဋ္ဌထေရ်က “ကောင်းမြတ်ပါသည်၊ အပြစ်မရှိပါ”ဟု ဆိုလိုသည်မှ တပါး မရှိပါ-ဟု မိန့်ကြားသည်ကို ပြဆိုသည့်သုတ်။
အဋ္ဌကထာ၌-“ဘဝနိရောဓော နိဗ္ဗာနံ”ဟု သိသောဉာဏ်သည် ပစ္စဝေက္ခဏာ ဉာဏ် ၁၉-တန်တွင် မပါဝင်သော ပစ္စဝေက္ခဏာဉာဏ်ဖြစ်ပုံ၊ အနာဂါမ်ပုဂ္ဂိုလ်သည် ယင်းပစ္စဝေက္ခဏာဉာဏ်ဖြင့် သိနိုင်ပုံကို ဖွင့်ပြထားပါသည်။
-သံ၊၁၊၃၃၉-၃၄၀။
သံ၊မြန်၊၁၊၃၂၅-၆။
သံ၊ဋ္ဌ၊၂၊၁၁၄။
သံ၊ဋီ၊၂၊၁၂၃။
-သံယုတ္တနိကာယ၊ နိဒါနဝဂ္ဂသံယုတ္တ၊ ၁-နိဒါနသံယုတ္တ၊ ၇-မဟာဝဂ္ဂ၊ နဝမသုတ်။
မဟာသမုဒ္ဒရာ၌ ရေတက်သည်ရှိသော် မြစ်ကြီး မြစ်ငယ်, အိုင်ကြီး အိုင်ငယ်တို့၌ ရေတက်လာသကဲ့သို့ အဝိဇ္ဇာတိုးပွားလာသည်ရှိသော် သင်္ခါရအစရှိသော အကျိုးအဆက်ဆက်တို့ တိုးပွားလာပုံ၊ မဟာသမုဒ္ဒရာ၌ ရေကျသည်ရှိသော် မြစ်ကြီး မြစ်ငယ်, အိုင်ကြီး အိုင်ငယ်တို့၌ ရေကျသကဲ့သို့ အဝိဇ္ဇာဆုတ်ယုတ်သည်ရှိသော် သင်္ခါရအစရှိသော အကျိုးအဆက်ဆက်တို့ ဆုတ်ယုတ်ပုံ အကျယ်ကို ဟောတော်မူသည့်သုတ်။
-သံ၊၁၊၃၄၉။
သံ၊မြန်၊၁၊၃၃၄။
-သံယုတ္တနိကာယ၊ နိဒါနဝဂ္ဂသံယုတ္တ၊ ၁-နိဒါနသံယုတ္တ၊ ၈-သမဏဗြာဟ္မဏဝဂ္ဂ၊ ဒုတိယသုတ္တမှ ဧကာဒသမသုတ်အထိ (၁၀)သုတ်။
-ဇာတိ, ဇာတိသမုဒယ, ဇာတိနိရောဓ, ဇာတိနိရောဓဂါမိနီပဋိပဒါ၊ -ဘဝ, ဘဝသမုဒယ, ဘဝနိရောဓ, ဘဝနိရောဓဂါမိနီပဋိပဒါ။
-ဥပါဒါန, ဥပါဒါနသမုဒယ, ဥပါဒါနနိရောဓ, ဥပါဒါနနိရောဓဂါမိနီပဋိပဒါ၊ -တဏှာ, တဏှာသမုဒယ, တဏှာနိရောဓ, တဏှာနိရောဓဂါမိနီပဋိပဒါ၊ -ဝေဒနာ, ဝေဒနာသမုဒယ, ဝေဒနာနိရောဓ, ဝေဒနာနိရောဓဂါမိနီပဋိပဒါ၊ -ဖဿ, ဖဿသမုဒယ, ဖဿနိရောဓ, ဖဿနိရောဓဂါမိနီပဋိပဒါ၊ -သဠာယတန, သဠာယတနသမုဒယ, သဠာယတနနိရောဓ, သဠာယတန နိရောဓဂါမိနီပဋိပဒါ၊ -နာမရူပ, နာမရူပသမုဒယ, နာမရူပနိရောဓ, နာမရူပနိရောဓဂါမိနီပဋိပဒါ၊ -ဝိညာဏ, ဝိညာဏသမုဒယ, ဝိညာဏနိရောဓ, ဝိညာဏနိရောဓဂါမိနီပဋိပဒါ၊ -သင်္ခါရ, သင်္ခါရသမုဒယ, သင်္ခါရနိရောဓ, သင်္ခါရနိရောဓဂါမိနီပဋိပဒါတို့ကိုမသိသော သမဏ, ဗြာဟ္မဏတို့ကို သမဏ, ဗြာဟ္မဏတို့၌ သမဏ, ဗြာဟ္မဏဟု မသမုတ် အပ်ကုန်။
ထိုအရှင်တို့သည် သာမညတ္ထ, ဗြာဟ္မညတ္တတို့ကို မျက်မှောက်ဘဝ၌ ကိုယ်တိုင်ထူးသောဉာဏ်ဖြင့် မျက်မှောက်ပြုနိုင် ပြီးစီးပြည့်စုံစေ၍ မနေနိုင်ကြကုန်။
ထိုလေးမျိုးကို ကွဲကွဲပြားပြားသိကြသော သမဏ, ဗြာဟ္မဏတို့ကို သမဏ, ဗြာဟ္မဏတို့၌ သမုတ်အပ်ကုန်၏။
ထိုအရှင်တို့သည် မျက်မှောက် ဘဝ၌ပင် သာမညတ္ထ, ဗြာဟ္မညတ္ထတို့ကို ကိုယ်တိုင်ထူးသောဉာဏ်ဖြင့် မျက်မှောက် ပြုနိုင် ပြီးစီးပြည့်စုံစေကြကုန်၍ နေနိုင်ကြကုန်လိမ့်လတ္တံ့-ဟု ရဟန်းတို့အား ဘုရားရှင် ဟောကြားတော်မူသည့်သုတ်။
-သံ၊၁၊၃၅၂။
သံ၊မြန်၊၁၊၃၃၇။
သံ၊ဋ္ဌ၊၂၊၁၁၉။
သံ၊ဋီ၊၂၊၁၂၇။
-သံယုတ္တနိကာယ၊ နိဒါနဝဂ္ဂသံယုတ္တ၊ ၂-အဘိသမယသံယုတ္တ၊ ပဌမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် သတ္တက္ခတ္တုပရမ သောတာပန်ပုဂ္ဂိုလ်သည် မြေကြီးထုပမာ များပြားစွာသော ဆင်းရဲဒုက္ခကုန်သွားပုံ၊ လက်သည်းခွံပေါ်၌ရှိသော မြေသုံ့ပမာ ဆင်းရဲဒုက္ခ အနည်းငယ်သာကျန်ရှိပုံ၊ ဓမ္မာဘိသမယ, ဓမ္မစက္ခုပဋိလာဘ၏အကျိုး များပုံကို ရဟန်းတို့အား ဟောကြားတော်မူသည့်သုတ်။
-သံယုတ္တနိကာယ၊ နိဒါနဝဂ္ဂသံယုတ္တ၊ ၉-ဩပမ္မသံယုတ္တ၊ ဒုတိယသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် လက်သည်းဖျားပေါ်၌ရှိသော မြေမှုံ့ပမာ လူ့ပြည်၌ လူပြန်ဖြစ်သော သတ္တဝါတို့ နည်းပါးလှပုံ၊ မြေကြီးထုပမာ လူ့ပြည်မှ (အပါယ်ဘုံတို့၌)ဖြစ်ကြသော သတ္တဝါတို့ များပြားလှပုံကို ရဟန်းတို့အား ဘုရားရှင် ဟောတော်မူသည့်သုတ်။
-သံ၊၂၊၁၂၀။
သံ၊မြန်၊၂၊၁၁၁-၂။
-သံယုတ္တနိကာယ၊ ခန္ဓဝဂ္ဂသံယုတ္တ၊ ၁-ခန္ဓသံယုတ္တ၊ (၁၀) ၅-ပုပ္ဖဝဂ္ဂ၊ ပဉ္စမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် အညတရ ရဟန်း၏ မေးလျှောက်ချက်အရ လက်သည်းဖျားပေါ်၌ တည်ရှိသော မြေမှုံ့ပမာ နိစ္စ ဓူဝ သဿတ အဝိပရိဏာမဓမ္မ၊ သဿတိသမ ကဲ့သို့ တည်ရှိသော ခန္ဓာ(၅)ပါး အနည်းငယ်မျှပင် မရှိပုံ၊ ဆင်းရဲဒုက္ခကုန်ဆုံးရန် ဗြဟ္မစရိယကို ပြည့်စုံအောင် ကျင့်သုံးမှုထင်ရှားပုံကို ခန္ဓာတစ်ပါးစီ တစ်ပါးစီ ဖြေကြားတော်မူပြီး ယင်းခန္ဓာ (၅)ပါးကို အနတ္တလက္ခဏသုတ် ဒေသနာတော်အတိုင်း ဘုရားရှင် ဟောတော်မူသည့်သုတ်၊ အညတရရဟန်း ရဟန္တာ ဖြစ်သွားပါသည်။
-သံ၊၃၊၄၀၀။
သံ၊မြန်၊၃၊၄၀၆။
-သံယုတ္တနိကာယ၊ မဟာဝဂ္ဂသံယုတ္တ၊ ၁၂-သစ္စသံယုတ္တ၊ ၆-အဘိသမယဝဂ္ဂ၊ ပဌမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် သတ္တက္ခတ္တုပရမသောတာပန်ပုဂ္ဂိုလ်သည် မဟာပထဝီ မြေကြီးထုပမာ ဆင်းရဲဒုက္ခများစွာကုန်သွားပုံ လက်သည်းဖျားပေါ်ရှိ မြေနှံ့ပမာ ဆင်းရဲဒုက္ခ အနည်း ငယ်မျှသာ ကျန်တော့ပုံ၊ သစ္စာလေးတန်တရားမှန်ကို သိမြင်ပြီးပုံ၊ သစ္စာလေးတန် တရားမှန်ကို သိမြင်အောင် အားထုတ်ရမည်ဟု ရဟန်းတို့အား ဘုရားရှင် ဟောတော်မူသည့်သုတ်။
-သံ၊၁၊၃၅၂-၃။
သံ၊မြန်၊၁၊၃၅၇-၈။
-သံယုတ္တနိကာယ၊ နိဒါနဝဂ္ဂသံယုတ္တ၊ ၂-အဘိသမယသံယုတ္တ၊ ဒုတိယသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးနေတော်မူစဉ် “အလျား ယူဇနာ ၅၀၊ အနံယူဇနာ ၅၀၊ အနက် (အနောက်) ယူဇနာ ၅၀-ရှိသောကမ်း၌ နားထောက်၍ ကျီးငှက်သောက်နိုင်အောင် ရေပြည့်နေသော ရေကန်၌ ယောက်ျားက သမန်းမျက်ဖျားဖြင့် ရေကိုပက်၍ ရေကန်၌ ကျန်ရှိနေသော ရေတို့ကဲ့သို့ သစ္စာလေးပါးကို သောတာပတ္တိမဂ်ဉာဏ်ဖြင့် ထိုးထွင်း သိမြင်ပြီးသော သောတာပန် အရိယာသာဝက၌ ကုန်ပြီးသော ဆင်းရဲဒုက္ခတို့ များပြား လှပုံ၊ ခုနစ်ဘဝတာ၌ရှိသော ဆင်းရဲဒုက္ခသည် ကုန်ပြီးသော ဆင်းရဲဒုက္ခကို ထောက် ဆလျှင် အဆရာပေါင်းမက, ထောင်ပေါင်းမက, သိန်းပေါင်းမက နည်းပါး လှပုံ၊ သောတာပတ္တိ မဂ်ဉာဏ်ကို ထိုးထွင်း၍သိခြင်း, ဓမ္မ (သောတာပတ္တိမဂ်ဉာဏ်) စက္ခုကိုရခြင်းသည် သို့ကလောက် အကျိုးကြီးမြတ်ပုံ”တို့ကို ရဟန်းတို့အား ဘုရားရှင် ဟောတော်မူသည့်သုတ်။
သံ၊မြန်၊၄၀၆။
-သံယုတ္တနိကာယ၊ မဟာဝဂ္ဂသံယုတ္တ၊ ၁၂-သစ္စသံယုတ္တ၊ ၆-အဘိသမယဝဂ္ဂ၊ ဒုတိယသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် အထက်သုတ်တော်၌ ဟောတော်မူအပ်သော ရေကန်ဥပမာဖြင့် သစ္စာလေးပါးကို သိပြီးသော သောတာပန်ပုဂ္ဂိုလ်၏ ခုနစ်ဘဝဟူသော ကြွင်းကျန်နေသော ဆင်းရဲဒုက္ခသည် ရေတွက်နှိုင်းယှဉ်လောက်သော အစိတ်အပိုင်းသို့ မရောက်အောင် နည်းပါးလှပုံ၊ သစ္စာလေးပါးကို မဂ်ဉာဏ်ဖြင့် ထိုးထွင်း၍သိအောင် အားထုတ်လိုက်ပုံကို ရဟန်းတို့အား ဘုရားရှင် ဟောကြားတော်မူသည့်သုတ်။
-သံ၊၁၊၃၅၄။
သံ၊မြန်၊၁၊၃၃၉။
သံ၊ဋ္ဌ၊၂၊၁၂၀။
သံ၊ဋီ၊၂၊၁၂၈။
-သံယုတ္တနိကာယ၊ နိဒါနဝဂ္ဂသံယုတ္တ၊ ၂-အဘိသမယသံယုတ္တ၊ ပဉ္စမသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် မြေကြီး ပေါ်၌ချ ထားသော ဇီးစေ့ခန့်မျှရှိသော မြေစိုင်ခဲ (၇)ခဲနှင့် မဟာပထဝီမြေကြီးကိုမှိုင်း စာ၍ သောတာပန်အရိယာသာဝက၏ ခုနစ်ဘဝစာမျှဒုက္ခနှင့် ကုန်ဆုံးပြီးသော ဒုက္ခတို့ကို နှိုင်းယှဉ်၍ သောတာပတ္တိမဂ်ဉာဏ် ဓမ္မစက္ခုရခြင်းအကျိုးကြီးမြတ်ပုံကို ရဟန်းတို့အား ဘုရားရှင် ဟောတော်မူသည့်သုတ်။
-သံ၊၁၊၃၈၇-၈။
သံ၊မြန်၊၁၊၃၇၄-၅။
သံ၊ဋ္ဌ၊၂၊၁၄၅။
သံ၊ဋီ၊၂၊၁၅၀။
-သံယုတ္တနိကာယ၊ နိဒါနဝဂ္ဂသံယုတ္တ၊ ၄-အနမတဂ္ဂသံယုတ္တ၊ ၁-ပဌမဝဂ္ဂ၊ ဒုတိယသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် မြေကြီးကို ဆီးစေ့ခန့်မှ မြေစိုင်ခဲလုံးပြု၍ “ဤသည်ကား ငါ၏အဖဖြစ်၏၊ ဤသည်ကား ငါ၏ အဖိုးဖြစ်၏ အစရှိသည်ဖြင့် တစ်ခုစီ တစ်ခုစီ ချထားရာ၏။
မြေကြီးသာကုန် သွားသော်လည်း ထိုသူ၏အဖအဆက်ဆက်သည် မကုန်နိုင်ပုံ၊ သံသရာ၏ ရှေ့အစွန်း မထင်ရှား နိုင်ပုံ၊ သံသရာရှည်လျားလှပုံကိုရှု၍ သင်္ခါရတရားအားလုံးတို့၌ နိဗ္ဗိဒါဉာဏ်, ဝိရာဂဉာဏ်, ဝိမုတ္တိဉာဏ်ဖြစ်အောင် အားထုတ်သင့်ပုံကို ရဟန်းတို့အား ဘုရားရှင် ဟောတော်မူသည့်သုတ်။
-သံယုတ္တနိကာယ၊ ... ဆဋ္ဌသုတ်၊ ဘုရားရှင် ကောသလနိုင်ငံ ... သီတင်းသုံးတော်မူစဉ် မဟာပထဝီမြေကြီးမှ လျော့သွားသောဆီးစေ့ခန့်မျှ မြေဆိုင်ခဲ (၇)ခဲနှင့် မြေကြီးထုကို နှိုင်းယှဉ်၍ သောတာပတ္တိမဂ်ဉာဏ်၏ ဓမ္မစက္ခုရခြင်းအကျိုးကြီးမြတ်ပုံကို ရဟန်းတို့အား ဘုရားရှင် ဟောတော်မူသည့်သုတ်။
-သံ၊၁၊၃၅၅-၆။
သံ၊မြန်၊၁၊၃၄၀။
-သံယုတ္တနိကာယ၊ နိဒါနဝဂ္ဂသံယုတ္တ၊ ၂-အဘိသမယသံယုတ္တ၊ နဝမသုတ္တ။
ဘုရားရှင် ကောသလနိုင်ငံ ... သီတင်းသုံးတော်မူစဉ် ဟိမဝန္တာတောင်၏ အနီး၌ မုန်ညှင်းစေ့မျှရှိသော ကျောက်စရစ်ခဲတို့ကို နှိုင်းယှဉ်ပြီးချထားပါက ကျောက် စရစ်ခဲ(၇)ခဲသည် အနည်းငယ်မျှသာဖြစ်သကဲ့သို့ သတ္တက္ခတ္တုပရမ သောတာပန် အရိယာသာဝက၏ ကုန်ပြီးသောဆင်းရဲအစုကိုထောက်၍ ကျန်ရှိနေသောဆင်းရဲအစုသည် မပြောပဖွယ်ဖြစ်၏၊ သောတာပတ္တိမဂ်ဉာဏ်ကို ထိုးထွင်း၍သိခြင်းသည် သို့ကလောက်အကျိုးကြီး၏၊ သောတာပတ္တိမဂ်ဉာဏ် ဓမ္မစက္ခုကိုရခြင်းသည် သို့ကလောက် အကျိုးများ၏ဟု ရဟန်းတို့အား ဘုရားရှင် ဟောတော်မူသည့်သုတ်။
-သံ၊၁၊၃၅၆။
သံ၊မြန်၊၁၊၃၄၁။
-သံယုတ္တနိကာယ၊ ... ဒသမသုတ္တ၊ မြတ်စွာဘုရား ကောသလနိုင်ငံ ... သီတင်းသုံးတော်မူစဉ် မုံညှင်းစေ့ (၇)စေ့ခန့်မျှ ကျောက်စရစ်ခဲတို့ကိုထား၍ ဟိမဝန္တာတောင်ကြီး ကုန်ခမ်းသွားရာ၏။
ကုန်ခမ်းသွားသော ဟိမဝန္တာတောင်ကြီးကိုထောက်၍ မုံညှင်းစေ့မျှ ကျောက်စရစ်ခဲ (၇)ခဲသည် မပြောပလောက်သကဲ့သို့ အထက်သုတ်တော်အတိုင်း ဓမ္မစက္ခုကိုရခြင်း အကျိုးကြီးမားပုံကို ရဟန်းတို့အား ဘုရားရှင် ဟောတော်မူသည့်သုတ်။
-သံ၊၁၊၃၅၆-၇။
-သံယုတ္တနိကာယ၊ ... ဧကာဒသမသုတ်၊ ပဌမသုတ်ကဲ့သို့ မြင့်မိုရ်တောင်နှင့် ပဲနောက်စေ့ခန့် ကျောက်စရစ်ခဲ (၇)ခဲကို ပမာထား၍ ဓမ္မစက္ခုသောတာပတ္တိမဂ်ဉာဏ်ကို ရခြင်း၏အကျိုးကြီးမြတ်ပုံကို ရဟန်းတို့အား ဘုရားရှင် ဟောတော်မူသည့်သုတ်။
-သံ၊၁၊၃၈၉-၃၉၀။
သံ၊မြန်၊၁၊၃၇၇။
သံ၊ဋ္ဌ၊၂၊၁၄၆-၇။
-သံယုတ္တနိကာယ၊ နိဒါနဝဂ္ဂသံယုတ္တ၊ ၄-အမတဂ္ဂသံယုတ္တ၊ ၁-ပဌမဝဂ္ဂ၊ ပဉ္စမသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် အညတရရဟန်း ၏မေးလျှောက်ချက်အရ-အလျား, အနံ, အမြင့်တစ်ယူဇနာရှိသော အကွဲအပြတ် အပေါက်အခေါင်းမရှိသော ကျောက်တောင်ကြီးကို ယောက်ျားသည် အနှစ်တစ်ရာ, အနှစ်တစ်ရာလွန်သောအခါ၌ ကာသိတိုင်းဖြစ် နူးညံ့သောအဝတ်ဖြင့် တစ်ကြိမ်သာ ပွတ်တိုက်ခဲ့လျှင် ကျောက်တောင်ကြီး ပျောက်ကွယ် ပျက်စီးသွားသကဲ့သို့ ကမ္ဘာကြီးကား ကုန်ဆုံးမသွားရာ။
ကမ္ဘာကြီးသည် သို့ကလောက် ရှည်လျားလှပုံ အလုံးစုံသော သင်္ခါရတို့၌ နိဗ္ဗိန္ဒဉာဏ်, ဝိရာဂဉာဏ်, ဝိမုတ္တိဉာဏ်ဖြစ်အောင် အားထုတ် သင့်ပုံကို ရဟန်းတို့အား ဘုရားရှင် ဟောတော်မူသည့်သုတ်။
အဋ္ဌကထာ၌ မှတ်သားဖွယ်ရာ ဖွင့်ဆိုချက်များရှိပါသည်။
-သံ၊၁၊၃၅၈။
သံ၊မြန်၊၁၊၃၄၃။
သံ၊ဋီ၊၂၊၁၂၉။
-သံယုတ္တနိကာယ၊ နိဒါနဝဂ္ဂသံယုတ္တ၊ ၃-ဓာတုသံယုတ္တ၊ ၁-နာနတ္တဝဂ္ဂ၊ ပဌမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် (က)စက္ခုဓာတု, ရူပဓာတု, စက္ခုဝိညာဏဓာတု၊ (ခ)သောတဓာတု, သဒ္ဒဓာတု, သောတဝိညာဏဓာတု၊ (ဂ)ဃာနဓာတု, ဂန္ဓဓာတု, ဃာနဝိညာဏဓာတု၊ (ဃ)ဇိဝှါဓာတု, ရသဓာတု, ဇိဝှါဝိညာဏဓာတု၊ (င)ကာယဓာတု, ဖောဋ္ဌဗ္ဗဓာတု, ကာယဝိညာဏဓာတု၊ (စ)မနောဓာတု, ဓမ္မဓာတု, မနောဝိညာဏဓာတုဟု ဓာတုနာနတ္တဖြစ်ပုံကို ရဟန်းတော်တို့အား ဘုရားရှင် ဟောတော်မူသည့်သုတ်။
အဋ္ဌကထာ၌ ယင်းဓာတ်(၁၈)ပါးတို့၏ ပရမတ္ထသဘာဝဓမ္မများနှင့် ရှေ့ပိုင်းဓာတ် (၁၆)ပါးတို့သည် ကာမာဝစရဓာတ်များ ဖြစ်ပြီး အဆုံးဓာတ် (၂)ပါးသည် စာတုဘူမိကဓာတ်များဖြစ်ပုံကို ဖွင့်ပြတော်မူထားပါသည်။
ဋီကာ၌ မှတ်သားဖွယ် ဖွင့်ဆိုချက်များ ပါရှိပါသည်။
သံ၊ဋီ၊၂၊၁၂၉-၁၃၀။
-သံယုတ္တနိကာယ၊ နိဒါနဝဂ္ဂသံယုတ္တ၊ ၃-ဓာတုသံယုတ္တ၊ ၁-နာနတ္တဝဂ္ဂ၊ ဒုတိယသုတ်။
ဘုရားရှင် ကောသလနိုင်ငံ ... သီတင်းသုံးနေတော်မူစဉ် စက္ခုဓာတု အစရှိသော ၆-ပါးသော ဓာတုနာနတ္တကို အကြောင်းပြု၍ စက္ခုသမ္ဖဿအစရှိသော ၆-ပါးသော ဖဿနာနတ္တဖြစ်ပုံကို ရဟန်းတို့အား ဘုရားရှင် ဟောတော်မူသည့်သုတ်။
-သံ၊၁၊၃၅၈-၉။
သံ၊မြန်၊၁၊၃၄၃-၄။
သံ၊ဋီ၊၂၊၁၃၀။
-သံယုတ္တနိကာယ၊ နိဒါနဝဂ္ဂသံယုတ္တ၊ ၃-ဓါတုသံယုတ္တ၊ ၁-နာနတ္တဝဂ္ဂ၊ တတိယသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးနေတော်မူစဉ် ဓာတုနာနတ္တကိုစွဲ၍ ဖဿနာနတ္တဖြစ်ပုံ၊ ဖဿနာနတ္တကိုစွဲ၍ ဓာတုနာနတ္တမဖြစ်ပုံကို အကျယ်အားဖြင့် ရဟန်းတို့အား ဘုရားရှင် ဟောတော်မူသည့်သုတ်။
အဋ္ဌကထာ, ဋီကာတို့၌ ဖွင့်ဆိုချက် ရှိပါသည်။
-သံ၊၁၊၃၆၂။
သံ၊မြန်၊၁၊၃၆၆-၇။
-သံယုတ္တနိကာယ၊ နိဒါနဝဂ္ဂသံယုတ္တ၊ ၃-ဓာတုသံယုတ္တ ၁-နာနတ္တဝဂ္ဂ၊ နဝမသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် ဓာတုနာနတ္တကိုစွဲ၍ သညာနာနတ္တဖြစ်ပုံ၊ သညာနာနတ္တကိုစွဲ၍ သင်္ကပ္ပနာနတ္တဖြစ်ပုံ၊ သင်္ကပ္ပနာနတ္တကို စွဲ၍ ဖဿနာနတ္တဖြစ်ပုံ၊ ဖဿနာနတ္တကိုစွဲ၍ ဝေဒနာနာနတ္တဖြစ်ပုံ၊ ဝေဒနာနာနတ္တကို စွဲ၍ ဆန္ဒနာနတ္တဖြစ်ပုံ၊ ဆန္ဒနာနာနတ္တကိုစွဲ၍ ပရိဠာဟနာနတ္တဖြစ်ပုံ၊ ပရိဠာဟနာနတ္တ ကိုစွဲ၍ ပရိယေသနာနာနတ္တဖြစ်ပုံ ပရိယေသနာနာနတ္တကိုစွဲ၍ လာဘနာနတ္တဖြစ်ပုံကို ဗဟိဒ္ဓါယတန တစ်ပါးစီ တစ်ပါးစီကို ဝေဖန်၍ ရဟန်းတို့အား ဘုရားရှင်ဟောတော် မူသည့်သုတ်။
-သံ၊၁၊၃၆၂-၃။
သံ၊မြန်၊၁၊၃၆၇-၈။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် ဓာတုနာနတ္တကိုစွဲ၍ လာဘနာနတ္တဖြစ်ပုံကို ဟောတော်မူပြီး လာဘနာနတ္တကိုစွဲ၍ ပရိယေသနာနာနတ္တ မဖြစ်၊ ပရိယေသနာ နာနတ္တကိုစွဲ၍ ပရိဠာဟနာနာနတ္တဖြစ်၊ ပရိဠာဟနာနတ္တကိုစွဲ၍ ဆန္ဒနာနတ္တ မဖြစ်၊ ဆန္ဒနာနတ္တကိုစွဲ၍ ဝေဒနာနာနတ္တ မဖြစ်၊ ဝေဒနာနာနတ္တကိုစွဲ၍၊ ဖဿနာနတ္တ မဖြစ်၊ ဖဿနာနတ္တကိုစွဲ၍ သင်္ကပ္ပနာနတ္တ မဖြစ်၊ သင်္ကပ္ပနာနတ္တကို စွဲ၍ သညာနာနတ္တ မဖြစ်၊ သညာနာနတ္တကိုစွဲ၍ ဓာတုနာနတ္တ မဖြစ်-အစရှိသည်ဖြင့် ဗာဟိရာယတန ခြောက်ပါးတို့ကို တစ်ပါးစီ တစ်ပါးစီ အနုလောမ၊ ပဋိလောမ နည်းဖြင့် ရဟန်းတို့အား ဘုရားရှင် ဟောကြားတော်သည့်သုတ်။
-သံ၊၁၊၃၆၀။
သံ၊မြန်၊၁၊၃၆၅။
-သံယုတ္တနိကာယ၊ နိဒါနဝဂ္ဂသံယုတ္တ၊ ၃-ဓာတုသံယုတ္တ။
၁-နာနတ္တဝဂ္ဂ၊ ဆဋ္ဌသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် ရူပဓာတ်အစရှိသော ဗာဟိရဓာတ် ခြောက်ပါးသည် ဓာတုနာနတ္တပေတည်းဟု ရဟန်းတို့အား ဘုရားရှင် ဟောတော်မူသည့်သုတ်။
-သံ၊၁၊၃၆၁။
သံ၊မြန်၊၁၊၃၄၆၊ သံ၊ဋ္ဌ၊၂၊၁၂၃။
သံ၊ဋီ၊၂၊၁၃၂။
-သံယုတ္တနိကာယ၊ နိဒါနဝဂ္ဂသံယုတ္တ၊ ၃-ဓာတုသံယုတ္တ၊ ၁-နာနတ္တဝဂ္ဂ၊ အဋ္ဌမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံး နေတော်မူစဉ် ဓာတုနာနတ္တ, သညာနာနတ္တ, သင်္ကပ္ပနာနတ္တ, ဆန္ဒနာနတ္တ, ပရိဠာဟနာနတ္တ, ပရိယေသနာနာနတ္တတို့တွင် နောက်နာနတ္တကို စွဲ၍ အစဉ်အတိုင်း ရှေ့နာနတ္တတို့ ဖြစ်ပုံ, ရှေ့နာနတ္တကိုစွဲ၍ နောက်နာနတ္တတို့ မဖြစ်ပုံ၊ ဗာဟိရာယတန တစ်ပါးစီ တစ်ပါးစီကို နာနတ္တနှင့်ဆက်စပ်၍ ရဟန်းတို့အား ဘုရားရှင် ဟောတော်မူသည့်သုတ်။
-သံ၊၁၊၃၇၅။
သံ၊မြန်၊၁၊၃၆၂။
သံ၊ဋ္ဌ၊၂၊၁၃၂။
-သံယုတ္တနိကာယ၊ နိဒါနဝဂ္ဂသံယုတ္တ၊ ၃-ဓာတုသံယုတ္တ၊ ဒုတိယဝဂ်၊ ဒွါဒသမသုတ်။
သတ္တဝါတို့သည် (၁) ပျင်းရိသူအချင်ချင်း၊ (၂) သတိမကောင်းသူ အချင်းချင်း၊ (၃) ပညာမရှိသူ အချင်းချင်း၊ (၄) လုံ့လ “ဝီရိယ”ထက်သန်သူ အချင်းချင်း၊ (၅) သတိကောင်းသူ အချင်းချင်း၊ (၆) ပညာရှိသူအချင်းချင်း -ဓာတ်သဘောတူရာ ပေါင်း သင်းကြ၍ တစ်သားတည်းဖြစ်ကြသည်-ဟု ဘုရားရှင်ဟောတော်မူသည့်သုတ်။
သံ၊မြန်၊၁၊၃၆၁-၂။
-သံယုတ္တနိကာယ၊ နိဒါနဝဂ္ဂသံယုတ္တ၊ ၃-ဓာတုသံယုတ္တ၊ ဒုတိယဝဂ္ဂ၊ ဧကာဒသမသုတ်။
အပ္ပဿုတပုဂ္ဂိုလ်ချင်း ကုသီတပုဂ္ဂိုလ်ချင်း, ဒုပ္ပညပုဂ္ဂိုလ်ချင်း, ဗဟုဿုတပုဂ္ဂိုလ်ချင်း, အာရဒ္ဓဝီရိယပုဂ္ဂိုလ်ချင်း, ပညဝန္တပုဂ္ဂိုလ်ချင်း, မုဋ္ဌဿတိပုဂ္ဂိုလ်ချင်း, ဥပဋ္ဌိတဿတိ ပုဂ္ဂိုလ်ချင်း နှီးနှောကြ ပေါင်းသင်းကြသည် (တပေါင်းတည်း တသားတည်းဖြစ်ကြသည်)ဟု ဟောတော်မူသည့်သုတ်။
-သံ၊၁၊၃၇၄-၅။
သံ၊မြန်၊၁၊၃၆၁။
-သံယုတ္တနိကာယ၊ နိဒါနဝဂ္ဂသံယုတ္တ၊ ၃-ဓာတုသံယုတ္တ၊ ဒုတိယဝဂ္ဂ၊ ဒသမသုတ်။
အနောတ္တပ္ပီပုဂ္ဂိုလ်ကို မူထား၍ အနောတ္တပ္ပီပုဂ္ဂိုလ် အချင်းချင်း၊ အပ္ပဿုတပုဂ္ဂိုလ် အချင်းချင်း၊ ဒုပ္ပညပုဂ္ဂိုလ်အချင်းချင်း၊ ဩတ္တပ္ပီပုဂ္ဂိုလ် အချင်းချင်း၊ ဗဟုဿုတပုဂ္ဂိုလ် အချင်းချင်း၊ အာရဒ္ဓဝီရိယပုဂ္ဂိုလ် အချင်းချင်း၊ မုဋ္ဌဿတိပုဂ္ဂိုလ် အချင်းချင်း၊ ဥပဋ္ဌိတဿတိပုဂ္ဂိုလ် အချင်းချင်း ပေါင်းဆုံးညီညွတ်ကြပုံ သဘာဝကို ဟောတော်မူသည့်သုတ်။
-သံ၊၁၊၃၇၃-၄။
သံ၊မြန်၊၁၊၃၅၉-၃၆၀။
-သံယုတ္တနိကာယ၊ နိဒါနဝဂ္ဂသံယုတ္တ၊ ၃-ဓာတုသံယုတ္တ၊ ဒုတိယဝဂ္ဂ၊ နဝမသုတ်။
အဟိရိကပုဂ္ဂိုလ်၊ အနောတ္တပ္ပီပုဂ္ဂိုလ်၊ ဒုပ္ပညပုဂ္ဂိုလ်၊ အပ္ပဿုတပုဂ္ဂိုလ်၊ ကုသီတပုဂ္ဂိုလ်၊ မုဋ္ဌဿတိပုဂ္ဂိုလ်၊ ဟိရီမနပုဂ္ဂိုလ်၊ ဩတ္တပ္ပပုဂ္ဂိုလ်၊ ပညဝန္တပုဂ္ဂိုလ်၊ ဗဟုဿုတပုဂ္ဂိုလ်၊ အာရဒ္ဓဝီရိယပုဂ္ဂိုလ်၊ ဥပဋ္ဌိတသတိပုဂ္ဂိုလ်တို့ သဘောတူရာအချင်းချင်းပေါင်းသင်းဆက်ဆံ ညီညွတ်ပုံကို ကဏှပက္ခ, သုက္ကပက္ခ သုံးမျိုးစီ သုံးမျိုးစီတွဲ၍ ဟောတော်မူသည့်သုတ်။
-သံ၊၁၊၃၇၂-၃။
သံ၊မြန်၊၁၊၃၅၈-၉။
-သံယုတ္တနိကာယ၊ နိဒါနဝဂ္ဂသံယုတ္တ၊ ၃-ဓာတုသံယုတ္တ၊ ဒုတိယဝဂ္ဂ၊ အဋ္ဌမသုတ်။
(၁) အသဒ္ဓပုဂ္ဂိုလ်အချင်းချင်း၊ (၂) အဟိရိကပုဂ္ဂိုလ်အချင်းချင်း၊ (၃) ဒုပ္ပညပုဂ္ဂိုလ် အချင်းချင်း၊ (၄) အနောတ္တပ္ပီပုဂ္ဂိုလ်အချင်းချင်း၊ (၅) အပ္ပဿုတပုဂ္ဂိုလ်အချင်းချင်း၊ (၆) ကုသီတပုဂ္ဂိုလ်အချင်းချင်း၊ (၇) မုဋ္ဌဿတိပုဂ္ဂိုလ်အချင်းချင်း၊ (၈) သဒ္ဓပုဂ္ဂိုလ် အချင်းချင်း၊ (၉) ဟိရီပုဂ္ဂိုလ်အချင်းချင်း၊ (၁၀) ဩတ္တပ္ပီပုဂ္ဂိုလ်အချင်းချင်း၊ (၁၁) ပညဝန္တ ပုဂ္ဂိုလ်အချင်းချင်း၊ (၁၂) ဗဟုဿုတပုဂ္ဂိုလ်အချင်းချင်း၊ (၁၃) အာရဒ္ဓဝီရိယ ပုဂ္ဂိုလ် အချင်းချင်း၊ (၁၄) ဥပဋ္ဌိတသတိ ပုဂ္ဂိုလ်အချင်းချင်းတို့ ပေါင်းသင်ဆက်ဆံကြ ညီညွတ်မှု ရှိကြပုံကို ပစ္စုပ္ပန်ကာလ, အတိတ်ကာလ, အနာဂတ်ကာလ, ကဏှပက္ခ, သုက္ကပက္ခအားဖြင့် ပုဂ္ဂိုလ်သုံးမျိုးစီ လှည့်လည်၍ ဟောတော်မူသည့်သုတ်။
-သံ၊၁၊၃၇၁-၂။
သံ၊မြန်၊၁၊၃၅၆-၈။
သံ၊ဋ္ဌ၊၂၊၁၃၁-၂။
-သံယုတ္တနိကာယ၊ နိဒါနဝဂ္ဂသံယုတ္တ၊ ၃-ဓာတုသံယုတ္တ၊ ဒုတိယဝဂ္ဂ၊ သတ္တမသုတ်။
အထက်အဿဒ္ဓမူလကသုတ်တော်လာ ပုဂ္ဂိုလ်များကိုပင် ကဏှပက္ခ, သုက္ကပက္ခအားဖြင့် ခွဲ၍ ကာလသုံးပါးတို့ဖြင့် ဟောကြားတော်မူသည့်သုတ်။
-သံ၊၁၊၃၆၇။
သံ၊မြန်၊၁၊၃၅၁-၂။
သံ၊ဋ္ဌ၊၂၊၁၂၈။
သံ၊ဋီ၊၂၊၁၃၆-၇။
-သံယုတ္တနိကာယ၊ နိဒါနဝဂ္ဂသံယုတ္တ၊ ၃-ဓာတုသံယုတ္တ၊ ဒုတိယဝဂ္ဂ၊ တတိယသုတ်။
ဘုရားမဟုတ်သူများ၏ မိမိကိုယ်ကို ဘုရားဟူသော မိစ္ဆာအယူသည် အဘယ် ဒိဋ္ဌိကို စွဲ၍ဖြစ်ပါသနည်း-ဟု အရှင်ကစ္စည်းထေရ်၏ မေးလျှောက်ထားချက်ကို “အဝိဇ္ဇာ”ဟူသော အလိုအဇ္ဈာသယကို စွဲ၍ဖြစ်ပုံ၊ အဝိဇ္ဇာဓာတုသည် များစွာရှိပုံ၊ ဟီန, မဇ္ဈိမ, ပဏီတ -အဇ္ဈာသယကိုအကြောင်းပြု၍ ဟီန, မဇ္ဈိမ, ပဏီတဖြစ်သော သညာ, ဒိဋ္ဌိ, ဝိတက္က, စေတနာ, ပတ္ထနာ, ပဏိဓိ, ပုဂ္ဂလ, ဝါစာ, အာစိက္ခနာ, ဒေသနာ အစရှိသည်တို့ ဖြစ်ကုန်၏-ဟု တစ်ပါးစီ တစ်ပါးစီကို အကျယ်အားဖြင့် နာတိကရွာ၊ အုတ်ကျောင်း၌ ဘုရားရှင် ဖြေကြားတော်မူသည့်သုတ်။
သံ၊၃၊၃၁၀-၁။
သံ၊မြန်၊၃၊၃၁၂-၃။
သံ၊ဋ္ဌ၊၃၊၃၁၁။
သံ၊ဋီ၊၂၊၃၂၉။
-သံယုတ္တနိကာယ၊ မဟာဝဂ္ဂသံယုတ္တ၊ ၁၁-သောတာပတ္တိသံယုတ္တ၊ ၁-ဝေဠုဒွါရဝဂ္ဂ၊ အဋ္ဌမသုတ်။
ဉာတိကရွာသား ကွယ်လွန်သူများကို မေးလျှောက်သဖြင့် “ဗုဒ္ဓ, ဓမ္မ, သံဃ, အဝေစ္စပသာဒဂုဏ်, အရိယကန္တသီလ-ဟူသော ဓမ္မာဒါသ, ဓမ္မပရိယာယနှင့် ပြည့်စုံသော အရိယာသာဝကသည် မိမိကိုယ်ကို “ခီဏနိရယ”အစရှိသည်ဖြင့် ပြောကြားလိုလျှင် ပြောကြားနိုင်ပုံကို ဉာတိကရွာ၊ အုတ်ကျောင်း၌ ဘုရားရှင် ဟောကြားတော်မူသည့်သုတ်။
-သံ၊၃၊၃၁၂။
သံ၊မြန်၊၃၊၃၁၃။
-သံယုတ္တနိကာယ၊ ... နဝမသုတ်။
အထက်သုတ်ပါအတိုင်း အရှင်အာနန္ဒာက မေးလျှောက်သဖြင့် ဖြေကြားတော်မူသည့်သုတ်။
-သံ၊၃၊၃၁၂-၄။
သံ၊မြန်၊၃၊၃၁၃-၅။
ဤသုတ် သုံးသုတ်တို့၌ အသီးအခြား မေးလျှောက်သော ဘိက္ခု, ဘိက္ခုနီ, ဥပါသကာ, ဥပါသိကာတို့အပြင် ဉာတိကရွာသား အနာဂါမ်အဖြစ်ဖြင့် ကွယ်လွန်သော ဥပါသကာ ၅၀-ကျော်၊ သကဒါဂါမ်အဖြစ်ဖြင့် ကွယ်လွန်သော ဥပါသကာ ၉၆-ဦး၊ သောတာပန် အရိယာသာဝကအဖြစ်ဖြင့် ကွယ်လွန်သော ဥပါသကာ ၅၀၆-ဦးတို့ ရှိကြောင်း ဘုရားရှင်ကိုယ်တော်တိုင် ဟောကြားတော်မူပါသည်။
-သံ၊၁၊၃၇၆။
-သံယုတ္တနိကာယ၊ နိဒါနဝဂ္ဂသံယုတ္တ၊၃။
ဓာတုသံယုတ္တ၊ ၃-ကမ္မပထဝဂ္ဂ၊ ပဌမသုတ်။
သဒ္ဓါတရား မရှိသူအချင်းချင်း၊ အရှက် မရှိသူအချင်းချင်း၊ မကောင်းမှုမှ မကြောက်လန့်သူအချင်းချင်း၊ စိတ်မတည်ငြိမ်သူ အချင်းချင်း၊ ပညာမရှိသူ အချင်းချင်းဟူသော သဘောတူသတ္တဝါများ ပေါင်းသင်းဆက်ဆံကြ ညီညွတ်ကြပုံကို ကဏှပက္ခ, သုက္ကပက္ခ ဒေသနာတော်နည်းဖြင့် ဟောတော်မူသည့်သုတ်။
-သံ၊၁၊၃၇၇။
သံ၊မြန်၊၁၊၃၆၄။
သံ၊ဋ္ဌ၊၂၊၁၃၃-၅။
သံ၊ဋီ၊၂၊၁၄၁-၂။
-သံယုတ္တနိကာယ၊ နိဒါနဝဂ္ဂသံယုတ္တ၊ ၃-ဓာတုသံယုတ္တ၊ ၃-ကမ္မပထဝဂ္ဂ၊ တတိယသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် ငါးပါးသီလ သိက္ခာပုဒ်ကို မစောင့်ထိန်းသူအချင်းချင်း, စောင့်ထိန်းသူအချင်းချင်း ပေါင်းဆုံကြ ညီညွတ်ကြပုံ၊ သိက္ခာပုဒ်တစ်ပါးစီ တစ်ပါးစီခွဲခြား၍ ရဟန်းတို့အား ဘုရားရှာ ဟောတော်မူသည့်သုတ်။
အဋ္ဌကထာ, ဋီကာတို့၌ သိမှတ်ဖွယ် ပြည့်ပြည့်စုံစုံ ဖွင့်ဆိုချက်များရှိပါသည်။
-သံ၊၁၊၃၈၄။
သံ၊မြန်၊၁၊၃၇၁။
-သံယုတ္တနိကာယ၊ နိဒါနဝဂ္ဂသံယုတ္တ၊ ၃-ဓာတုသံယုတ္တ၊ ၄-စတုတ္ထဝဂ္ဂ၊ သတ္တမသုတ်။
မြေ, ရေ, လေ, မီး ဘုတ်ကြီးလေးခုတို့၏ ဖြစ်ခြင်း, တည်ခြင်း, ထူးထူးခြားခြား ဖြစ်ခြင်း၊ ထင်ထင်ရှားရှားဖြစ်ခြင်းသည် ဆင်းရဲဒုက္ခဖြစ်ခြင်း, ရောဂါတို့၏တည်ရာဖြစ်ခြင်း, အိုမှု သေမှု၏ ထင်ရှားဖြစ်ခြင်း ဖြစ်ပုံ၊ ယင်းဘုတ်ကြီးလေးခုတို့၏ ချုပ်ခြင်း ငြိမ်းခြင်း, ကွယ်ပျောက်ခြင်းသည် ဆင်းရဲဒုက္ခ၏ ချုပ်ခြင်း ရောဂါတို့၏ ငြိမ်းပျောက်ခြင်း အိုမှု သေမှု၏ ကွယ်ပျောက်ခြင်း ဖြစ်ပုံကို မဟာဘုတ်တစ်ပါးစီကို ကဏှပက္ခ, သုက္ကပက္ခအားဖြင့် အသီးသီး ဟောတော်မူသည့်သုတ်။
-သံ၊၂၊၂၆-၇။
သံ၊မြန်၊၂၊၂၆။
-သံယုတ္တနိကာယ၊ ခန္ဓဝဂ္ဂသံယုတ္တ၊ ခန္ဓသံယုတ္တ၊ ၃-ဘာရဝဂ္ဂ၊ နဝမသုတ်။
ရုပ်၏ဖြစ်ပေါ်မှုသည် ဒုက္ခ၏ဖြစ်ပေါ်ခြင်းတည်း၊ “ရောဂါများသိုလှောင်ထားရာ ခန္ဓာ့ဂိုထောင်ကြီးပမာ” ရုပ်၏တည်မှုသည် ရောဂါတို့၏တည်မှုတည်း။
ရုပ်၏ထင်ရှားစွာ ဖြစ်မှုသည် ဇရာမရဏ၏ ထင်ရှားစွာ ဖြစ်မှုတည်း၊ ရုပ်၏ချုပ်မှုသည် ဒုက္ခ၏ချုပ်ခြင်းတည်း၊ ရုပ်၏ငြိမ်းပျောက်မှုသည် ရောဂါတို့၏ ငြိမ်းပျောက်မှုတည်း၊ ရုပ်၏ ကင်းပျောက် ချုပ်ငြိမ်းမှုသည် ဇရာမရဏ၏ ကင်းပျောက်ချုပ်ငြိမ်းမှုတည်း အစရှိသည်ဖြင့် ခန္ဓာငါးပါးတို့ကို တစ်ပါးစီတစ်ပါးစီ သုက္ကပက္ခ, ကဏှပက္ခ ဒေသနာတော်နည်းဖြင့် ရဟန်းတို့အား ဘုရားရှင် ဟောကြားတော်မူသည့်သုတ်။
-သံ၊၃၊၂၀၆။
သံ၊မြန်၊၃၊၂၁၁။
-သံယုတ္တနိကာယ၊ မဟာဝဂ္ဂသံယုတ္တ၊ ၄-ဣန္ဒြိယသံယုတ္တ၊ ၆-သူကရခတဝဂ္ဂ၊ နဝမသုတ်။
အရဟံဂုဏ်, သမ္မာသမ္ဗုဒ္ဓဂုဏ်ရှင်ဖြစ်တော်မူသော ဘုရားရှင် ထင်ရှား ပွင့်တော် မူရာအခါ၌သာ မဖြစ်ပေါ်ဖူးသေးကုန်သော ပွားများအပ် ကြိမ်ဖန်များစွာ အလေ့အလာ ပြုအပ်ကုန်သော သဒ္ဓါ၊ ဝီရိယ၊ သတိ၊ သမာဓိ၊ ပညာ-ဟူသော ဣန္ဒြေငါးပါးတို့ ဖြစ်ပေါ် လာကုန်၏-ဟု ရဟန်းတို့အား ဘုရားရှင် ဟောကြားတော်မူသည့်သုတ်။
သံ၊မြန်၊၃၊၂၁၂။
ဘုရားရှင်၏ အဆုံးအမသာသနာတော်၌သာ မဖြစ်ပေါ်ဖူးသေးကုန်သော ပွားများအပ် ကြိမ်ဖန်များစွာ အလေ့အလာပြုအပ်ကုန်သော သဒ္ဓါအစရှိသော ဣန္ဒြေ ငါးပါးတို့ ဖြစ်ပေါ်လာကုန်၏-ဟု ရဟန်းတို့အား ဘုရားရှင် ဟောကြားတော်မူသည့်သုတ်။
-သံ၊၁၊၃၈၃-၄။
-သံယုတ္တနိကာယ၊ နိဒါနဝဂ္ဂသံယုတ္တ၊ ၃-ဓာတုသံယုတ္တ၊ ၄-စတုတ္ထဝဂ္ဂ၊ ဆဋ္ဌသုတ်။
ပထဝီ, အာပေါ, တေဇော, ဝါယောတို့တွင် တစ်ပါးပါးကို လွန်စွာနှစ်သက် သူသည် ဆင်းရဲဒုက္ခကို နှစ်သက်သူမည်၏။
ဆင်းရဲဒုက္ခကို နှစ်သက်သောသူသည် ဆင်းရဲဒုက္ခမှ မလွတ်မြောက်နိုင် အစရှိသည်ဖြင့် သုက္ကပက္ခ, ကဏှပက္ခနှစ်မျိုးခွဲ၍ ဟောတော်မူသည့်သုတ်။
-သံ၊၂၊၂၄၆။
သံ၊မြန်၊၂၊၂၃၇-၈။
သံ၊ဋ္ဌ၊၃၊၄။
သံ၊ဋီ၊၂၊၂၈၄ -သံယုတ္တနိကာယ၊ သဠာယတနဝဂ္ဂသံယုတ္တ၊ သဠာယတနသံယုတ္တ၊ ၂-ယမကဝဂ္ဂ၊ သတ္တမသုတ်။
စက္ခုကို လွန်လွန်ကဲကဲ နှစ်သက်သူသည် ဒုက္ခကို လွန်လွန်ကဲကဲ နှစ်သက်သူ မည်၏။
ထိုသူသည် ဆင်းရဲဒုက္ခမှ မလွတ်မြောက်နိုင်သူဟု ငါဘုရား ဟောကြားတော်မူ၏။
စက္ခုကို လွန်လွန်ကဲကဲ မနှစ်သက်သူသည် ဒုက္ခကို လွန်လွန်ကဲကဲ မနှစ်သက်၊ ထိုသူသည် ဆင်းရဲဒုက္ခမှ လွတ်မြောက်နိုင်သူပေတည်း-ဟု ငါဘုရား ဟောတော်မူ၏ အစရှိသည်ဖြင့် အဇ္ဈတ္တိကာယတန ၆-ပါးတို့ကို ကဏှပက္ခ, သုက္ကပက္ခဒေသနာတော်ဖြင့် ရဟန်းတို့အား ဘုရားရှင် ဟောကြားတော်မူသည့်သုတ်။
သံ၊မြန်၊၂၊၂၃၈။
ဗဟိဒ္ဓါယတန ၆-ပါးကို အထက်သုတ် ဒေသနာတော်အတိုင်း ကဏှပက္ခ, သုက္ကပက္ခဒေသနာတော်ဖြင့် ရဟန်းတို့အား ဘုရားရှင် ဟောကြားတော်မူသည့်သုတ်။
-သံ၊၁၊၃၈၃။
သံ၊မြန်၊၁၊၃၇၀-၁။
သံ၊ဋ္ဌ၊၂၊၁၄၄။
သံ၊ဋီ၊၂၊၁၄၈။
-သံယုတ္တနိကာယ၊ နိဒါနဝဂ္ဂသံယုတ္တ၊ ၃-ဓာတုသံယုတ္တ၊ စတုတ္ထဝဂ္ဂ၊ ပဉ္စမသုတ်။
ဘုရားရှင် ကောသလနိုင်ငံ သာဝတ္ထိမြို့တော်၌ သီတင်းသုံးနေတော်မူစဉ် ပထဝီဓာတ်, အာပေါဓာတ်, တေဇောဓာတ်, ဝါယောဓာတ်တို့တွင် တစ်ပါးစီ တစ်ပါးစီ၌ ရှေးဦးစွာ သုခလက္ခဏာကို ဟောတော်မူပြီးနောက် ဒုက္ခသဘောလက္ခဏာကို ဟောတော်မူသည့်သုတ်။
-သံ၊၁၊၃၈၁-၂။
သံ၊မြန်၊၁၊၃၆၉-၃၇ဝ။
-သံယုတ္တနိကာယ၊ နိဒါနဝဂ္ဂသံယုတ္တ၊ ၃-ဓာတုသံယုတ္တ၊ ၄-စတုတ္ထဝဂ္ဂ၊ စတုတ္ထသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် “နော စေ အဿာဒ”သုတ်တော်ဒေသနာအတိုင်း မဟာဘုတ် လေးပါး တစ်ပါးစီ တစ်ပါးစီကို ဟောတော်မူပြီး ဝိမရိယာဒိကတစိတ်ဖြင့် မနေနိုင်ပုံ၊ နေနိုင်ပုံတို့ကို အကျယ်တဝင့် ရဟန်းတို့အား ဘုရားရှင် ဟောတော်မူသည့်သုတ်။
-သံ၊၁၊၃၈၀-၁။
သံ၊မြန်၊၁၊၃၆၈-၉။
-သံယုတ္တနိကာယ၊ နိဒါနဝဂ္ဂသံယုတ္တ၊ ၃-ဓာတုသံယုတ္တ၊ စတုတ္ထဝဂ္ဂ၊ တတိယသုတ်။